《快鹘行赠卢潭城宗弟》
明代·卢楠

快鹘快鹘南山击，鸟北山洒血朝发。秦陇暮宿荆越凌，厉横视朝翔恍忽。

蜩鸠抢飞榆枋间，仰面而视无好颜。人生得意且快鹘，何用悠悠长闭关。

翟公昔在蓬蒿下，万里清风减高价。君今慷慨蹑长云，藉藉芳声四海闻。

扬雄欲献河东赋，司马先传喻蜀文。醉吟快鹘行，醒衔快鹘羽。

愿君化作天池鹏，莫学快鹘栖岩树。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。